ಸುಮಾರು ೯,೦೦೦ ವರ್ಷಗಳಿಂದ ಐರ್ಲೆಂಡಿನಲ್ಲಿ ಜನವಸತಿಯ ಕುರುಹುಗಳಿವೆ.ಪಾಲೊಲಿಥಿಕ್(ಶಿಲಾಯುಗದ ನಂತರದ ಎರಡನೆಯ ಅವಧಿ)ಮತ್ತು ನ್ಯೂಲಿಥಿಕ್ (ನವಶಿಲಾಯುಗದ ಕಾಲ)ದಲ್ಲಿ ದ್ವೀಪದಲ್ಲಿದ್ದ ಜನವಸತಿ ಬಗ್ಗೆ ಅಷ್ಟಾಗಿ ಮಾಹಿತಿ ದೊರೆಯುತ್ತಿಲ್ಲ. ಪೀಳಿಗೆಯ ಕುರಿತಾದ ೨೦೦೪ರ ಸಂಶೋಧನೆಯಲ್ಲಿ ಇವರೆಲ್ಲರೂ ಸ್ಪೇನ್ ನ ಅಟ್ಲಾಂಟಿಕ್ ಕರಾವಳಿಯಿಂದ ಬಂದು ತಮ್ಮ ವಂಶವಾಹಿನಿಗೆ ಕಾರಣರಾದರು ಎಂದು ಹೇಳಲಾಗುತ್ತದೆ. ಆರಂಭಿಕವಾಗಿ ಮಂಡಿಸಿದ ವಾದದ ಪ್ರಕಾರ ಇವರೆಲ್ಲ ಮಧ್ಯ ಯುರೊಪನಿಂದ ವಲಸೆ ಬಂದರು ಎನ್ನಲಾಗಿದೆ. ಮೊದಲ ಐತಿಹಾಸಿಕ ಮತ್ತು ವಂಶವಾಹಿನಗಳ ದಾಖಲೆ ಪ್ರಕಾರ ಡಜನ್ನಗಟ್ಟಲೆ ವಿಭಿನ್ನ ಜನಾಂಗಗಳಿವೆ;ಅವುಗಳು ಪೌರಾಣಿಕವಾಗಿ ಈ ಭೂಇತಿಹಾಸಕ್ಕೆ ಸಂಬಂದಿಸಿರಬಹುದು ಅಥವಾ ಸಂಭಂದವಿಲ್ಲದೇ ಇರಬಹುದಾಗಿದೆ. ಉದಾಹರಣೆಗಾಗಿ;ಕ್ರುಥ್ನೆ,ಅಟ್ಟಾಕೊಟ್ಟಿ,ಕೊನ್ ಮೇಕ್ನೆ,ಈಗನಾಕ್ಟಾ, ಈರೆನ್ ಮತ್ತು ಸೊಘೇನ್ ಇತ್ಯಾದಿಗಳು ಆದರೆ ಇನ್ನು ಕೆಲವಿದ್ದರೂ ಅಲ್ಪಪ್ರಮಾಣದಲ್ಲಿವೆ. ಸುಮಾರು ೧೦೦೦ ವರ್ಷಗಳಿಂದ ಅಥವಾ ಅದರ ಹಿಂದೆ ಮುಂದೆ ಎನ್ನಬಹುದಾದ ಸಮಯದಲ್ಲಿಬಂದ,ವಿಕಿಂಗ್ಸ,ನಾರ್ಮನ್ಸ,ಸ್ಕಾಟ್ಸ ಮತ್ತು ಇಂಗ್ಲೀಷರು ಸ್ಥಳೀಯ ಜನಸಂಖ್ಯೆಯೊಂದಿಗೆ ಬೆರೆತು ದೇಶೀಯರಾಗಿ ಹೋದರು.

ಐರ್ಲೆಂಡಿನ ಅತ್ಯಂತ ದೊಡ್ಡ ಧಾರ್ಮಿಕ ಗುಂಪೆಂದರೆ ಕ್ರಿಶ್ಚಿಯಾನಿಟಿ ಅಥವಾ ಕ್ರೈಸ್ತ ಧರ್ಮ. ದೊಡ್ಡ ಪ್ರಾಬಲ್ಯದ ಗುಂಪು ರೊಮನ್ ಕ್ಯಾಥೊಲಿಸಮ್ ಅಂದರೆ ೭೩%ರಷ್ಟರ ಒಟ್ಟು ಜನಸಂಖ್ಯೆಯಷ್ಟಿದೆ.(ಸುಮಾರು ೮೭%ರ ರಿಪಬ್ಲಿಕ್ ಆಫ್ ಐರ್ಲೆಂಡಿನ ಜನಸಂಖ್ಯೆ ಇದೆ.) ಇನ್ನುಳಿದ ಬಹುತೇಕ ಜನಸಂಖ್ಯೆಯು ಪ್ರೊಟೆಸ್ಟಂಟ್ಸ್ ಪಂಥಕ್ಕೆ ಸೇರಿದವರು.(ಉತ್ತರ ಐರ್ಲೆಂಡಿನ ೫೩%ರಷ್ಟು) ಅತಿ ದೊಡ್ಡದೆಂದರೆ ದಿ ಆಂಗ್ಲಿಕನ್ ಚರ್ಚ್ ಆಫ್ ಐರ್ಲೆಂಡ್ ಹೆಚ್ಚಿದ ವಲಸೆಯಿಂದಾಗಿ ಮುಸ್ಲಿಮ್ ಸಮುದಾಯ ಕೂಡಾ ಐರ್ಲೆಂಡಿನಲ್ಲಿ ಬೆಳೆಯುತ್ತಿದೆ ದ್ವೀಪದಲ್ಲಿ ಸಣ್ಣ ಸಂಖ್ಯೆಯ ಜೆವಿಶ್ ಸಮೂದಾಯವೂ ಇದೆ. ರಿಪಬ್ಲಿಕ್ ನ ೪%ರಷ್ಟು ಜನಸಂಖ್ಯೆ ತಾವು ಯಾವ ಧರ್ಮಕ್ಕೂ ಅಂಟಿಕೊಂಡಿಲ್ಲ ಎಂದು ತಮ್ಮನ್ನು ತಾವೇ ಕರೆದುಕೊಳ್ಳುತ್ತಾರೆ. ಉತ್ತರ ಐರ್ಲೆಂಡಿನ ಸುಮಾರು೧೪%ರಷ್ಟು ಜನರು ತಮ್ಮನ್ನು ಇದೇ ರೀತಿ ಕರೆಯಿಸಿಕೊಳ್ಳುತ್ತಾರೆ.

ಮಧ್ಯಭಾಗದ ೧೯ನೆಯ ಶತಮಾನದವರೆಗೆ ಐರ್ಲೆಂಡಿನ ಜನಸಂಖ್ಯೆ ಹೆಚ್ಚಳ ಕಂಡಿತು.ಈ ಹೆಚ್ಚಳ ೧೬ನೆಯ ಶತಮಾನದಿಂದ ಆರಂಭಗೊಂಡಿತು. ಇಸವಿ ೧೮೪೦ ರಲ್ಲಿ ಸಂಭವಿಸಿದ ಭೀಕರ ಕ್ಷಾಮದಿಂದಾಗಿ ಸುಮಾರು ಒಂದು ದಶಲಕ್ಷ ಜನರ ಸಾವು ಮತ್ತು ಒಂದು ದಶಲಕ್ಷ ಜನರ ವಲಸೆ ಸಂಭವಿಸಿತು. ಕಳೆದ ಶತಮಾನದಿಂದ ಜನಸಂಖ್ಯೆಯ ವಿನಾಶದ ಪ್ರಮಾಣ ಸಾಕಷ್ಟುಇಳಿಕೆ ಕಂಡಿದೆ.ಈ ಮೊದಲು ಇಳಿಮುಖಗೊಂಡ ದರಕ್ಕಿಂತ ಅರ್ಧದಷ್ಟು ಹೆಚ್ಚಳ ಸಾಧಿಸಿದೆ.ಆದರೆ ಯುರೊಪಿಯನ್ ದೇಶಗಳಲ್ಲಿ ಜನಸಂಖ್ಯೆ ಹೆಚ್ಚಳವು ಮೂರುಪಟ್ಟ ಏರಿಕೆ ಕಂಡಿದೆ. ಇಂದು ಐರ್ಲೆಂಡಿನಿಂದ ಕಾಲಾಂತರದಲ್ಲಿ ವಲಸೆ ಹೋದವರು ಇಂಗ್ಲೆಂಡ,ಯುನೈಟೆಡ್ ಸ್ಟೇಟ್ಸ,ಕೆನಡಾ ಮತ್ತು ಆಸ್ಟ್ರೇಲಿಯಾಗಳಲ್ಲಿ ಆ ದೇಶದವರೊಂದಿಗೆ ಐರಿಶ್ ರು ದೇಶೀಯರಂತೆ ಗುರುತಿಸಿಕೊಂಡಿದ್ದಾರೆ. ಈ ಅವಧಿಯಲ್ಲಿನ ವಲಸೆಗಳ ವಿವಿಧ ಪ್ರಕಾರಗಳು ಪಶ್ಚಿಮ ಮತ್ತು ದಕ್ಷಿಣ ಭಾಗದ ಸಮುದ್ರ ಕಿನಾರೆ ಭಾಗವನ್ನು ಜರ್ಜಿತಗೊಳಿಸಿದವು. ದೊಡ್ಡ ಕ್ಷಾಮದ ನಂತರ ಕೊನಾಕ್ಟ್ ನ ಪ್ರಾಂತ್ಯಗಳಾದ ಮುನ್ ಸ್ಟರ್ ಮತ್ತು ಲಿನ್ ಸ್ಟರ್ ಗಳಲ್ಲಿ ಹೆಚ್ಚು ಕಡಿಮೆ ಜನಸಂಖ್ಯೆ ವಿರಳವಾಗಿತ್ತು.ಆದರೆ ಅಲ್ ಸ್ಟರ್ ನಲ್ಲಿ ಈ ಮೂರೂ ಪ್ರದೇಶಗಳಿಗಿಂತ ಚದುರಿದಂತೆ ಜನಸಂಖ್ಯೆ ಇತ್ತು. ಇಂದು ಅಲ್ ಸ್ಟರ್ ಮತ್ತು ಲಿನ್ ಸ್ಟರ್ ಮತ್ತು ಪ್ರಮುಖವಾಗಿ ಡಬ್ಲಿನ್ ಗಳು ಮುನ್ ಸ್ಟರ್ ಹಾಗು ಕೊನಾಕ್ಟ್ ಗಳಿಗಿಂತಲೂ ಹೆಚ್ಚಿನ ಜನಸಾಂದ್ರತೆ ಹೊಂದಿವೆ.

ಕಳೆದ ದಶಕದಿಂದ ೨೦ನೆಯ ಶತಮಾನದಿಂದ ಉತ್ತಮ ಅಭಿವೃದ್ಧಿಯಿಂದಾಗಿ ಇಲ್ಲಿನ ವಲಸೆ ಪ್ರಮಾಣದಲ್ಲೂ ಐರ್ಲೆಂಡ್ ಹೆಚ್ಚಳ ಕಂಡಿದೆ. ಯುರೊಪಿಯನ್ ಯುನಿಯನ್ ಗೆ ಸೇರಿಕೊಂಡ ನಂತರ ೨೦೦೪ರಲ್ಲಿ ಪೊಲಂಡ್ ನ ಪೊಲಿಶ್ ಜನಾಂಗದ ವಲಸೆ ಅತಿ ಹೆಚ್ಚಿನ(ಸುಮಾರು ೧೫೦,೦೦೦) ಪ್ರಮಾಣದಲ್ಲಿ ಆಯಿತು.ಇದು ಮಧ್ಯ ಯುರೊಪದ್ದಾದರೆ ಲಿಥುನಿಯಾ,ದಿ ಝೆಕ್ ರಿಪಬ್ಲಿಕ್ ಮತ್ತು ಲ್ಯಾಟಿವಾಗಳು ಇದರ ನಂತರದ ಸ್ಥಾನದಲ್ಲಿವೆ. ಬಹುಮುಖ್ಯವಾಗಿ ರಿಪಬ್ಲಿಕ್ ಆಫ್ ಐರ್ಲೆಂಡ್ ದೊಡ್ಡ ಪ್ರಮಾಣದ ವಲಸೆಯನ್ನು ಕಂಡಿತು. ಇಸವಿ ೨೦೦೬ರ ಜನಗಣತಿಯಂತೆ ೪೨೦,೦೦೦ ವಿದೇಶಿ ರಾಷ್ಟ್ರೀಯರು,ಅಂದರೆ ರಿಪಬ್ಲಿಕ್ ಆಫ್ ಐರ್ಲೆಂಡಿನ ಒಟ್ಟು ಜನಸಂಖ್ಯೆಯಲ್ಲಿ ೧೦%ರಷ್ಟು ಸಂಖ್ಯೆಯಲ್ಲಿದ್ದಾರೆ. ಯುರೊಪಿನ್ ಯುನಿಯನ್ ಅಲ್ಲದ ರಾಷ್ಟ್ರಗಳಾದ ಚೀನಾ ಮತ್ತು ನೈಜೆರಿಯನ್ ಇನ್ನುಳಿದ ಆಫ್ರಿಕನ್ ರಾಷ್ಟ್ರಗಳ ಜನರು ಐರ್ಲೆಂಡಿಗೆ ಅಧಿಕ ಪ್ರಮಾಣದಲ್ಲಿ ವಲಸೆ ಬರುವವರಲ್ಲಿ ಪ್ರಮುಖರಾಗಿದ್ದಾರೆ. ಪೂರ್ವ ಯುರೊಪಿಯನ್ ನ ಮೂಲದ ಸುಮಾರು ೫೦,೦೦೦ ವಲಸೆ ಕಾರ್ಮಿಕರು 2008ರ ಅಂತ್ಯಕ್ಕೆ ಐರ್ಲೆಂಡ್ ಬಿಟ್ಟು ತೆರಳಿದ್ದಾರೆ.

ಮಧ್ಯ ಯುಗದ ಕಾಲದಿಂದಲೂ ಐರ್ಲೆಂಡಿನಲ್ಲಿ ಇಂಗ್ಲೀಷ್ ಭಾಷೆಯನ್ನು ಜನರು ಹೆಚ್ಚಾಗಿ ಮಾತನಾಡುತ್ತಾರೆ,ಹತ್ತೊಂಬತ್ತನೆಯ ಶತಮಾನದ ನಂತರ ಬಹು ಸಂಖ್ಯಾತರ ಪ್ರಥಮ ಭಾಷೆಯಾಗಿದ್ದ ಐರಿಶ್ ನ್ನು ಹಿಂದೆ ಹಾಕಿತು. ಸುಮಾರು ೧೦%ರಷ್ಟಕ್ಕಿಂತ ಕಡಿಮೆ ಐರ್ಲೆಂಡಿನ ಜನರು ಶಿಕ್ಷಣದ ವಲಯದ ಆಚೆ ನಿಯಮಿತವಾಗಿ ಐರಿಶ್ ಭಾಷೆ ಮಾತನಾಡುತ್ತಾರೆ.ಸುಮಾರು ೧೫ ವರ್ಷಗಳಿಂದ ಇವರಲ್ಲಿನ೩೮%ರಷ್ಟು ಜನರನ್ನು"ಐರಿಶ್ ಭಾಷಿಕರು"ಎಂದು ಕರೆಯುತ್ತಾರೆ. ಆದರೆ ಉತ್ತರ ಐರ್ಲೆಂಡಿನಲ್ಲಿ ಇಂಗ್ಲೀಷ್ ಅಧಿಕೃತ ಭಾಷೆಯಾಗಿದೆ.ಆದರೆ ಐರಿಶ್ ಮತ್ತು ಅಲ್ ಸ್ಟರ್ - ಸ್ಕೊಟ್ಸ್ ಎರಡನ್ನೂ ಅಧಿಕೃತ ಭಾಷೆಯನ್ನಾಗಿ ಗುರುತಿಸಲಾಗಿದ್ದು,ದಕ್ಷಿಣದ ದಂಡೆಯಲ್ಲಿ ವಾಸವಿರುವ ಜನರ ಆಡು ಭಾಷೆಯೂ ಇದಾಗಿದೆ. ಇತ್ತೀಚಿನ ದಶಕಗಳಲ್ಲಿ ಹೆಚ್ಚಿದ ವಲಸೆಯಿಂದಾಗಿ ಇತರ ಭಾಷೆಗಳಲ್ಲದೇ ಪ್ರಮುಖವಾಗಿ ಏಷಿಯಾ ಮತ್ತು ಉತ್ತರ ಯುರೊಪ್ ಭಾಷೆಗಳೂ ದ್ವೀಪ ಪ್ರದೇಶದಲ್ಲಿ ಪರಿಚಿತವಾಗಿವೆ.

ಜನಸಂಖ್ಯಾ ವಿಚಾರ
ರೈಲು ಸಾರಿಗೆ
ಸಾಹಿತ್ಯ ಮತ್ತು ಕಲೆ
ಭೂಗರ್ಭಶಾಸ್ತ್ರ